राजिंदर खन्ना
राजिंदर खन्ना भारत की बाहरी खुफिया एजेंसी, रिसर्च एंड एनालिसिस विंग के पूर्व प्रमुख हैं। वे १९७८ में भारतीय पुलिस सेवा (आईपीएस) में शामिल हुए और उन्हें ओडिशा कैडर आवंटित किया गया। १९७९ से १९८५ तक उन्होंने ओडिशा में पुरी और गंजाम जिलों में पुलिस अधीक्षक सहित कई महत्वपूर्ण पदों पर कार्य किया। पुरी में पुलिस अधीक्षक के रूप में उन्होंने जिले में डकैती उन्मूलन के लिए मुख्यमंत्री से कई प्रशंसाएँ प्राप्त कीं। खन्ना को रॉ में आतंकवादरोधी इकाई का संस्थापक और प्रेरक शक्ति माना जाता है, उन्हें आतंकवाद का विशेषज्ञ कहा जाता है। उन्हें भारत के तीन उपराष्ट्रीय सुरक्षा सलाहकारों में से एक के रूप में नियुक्त किया गया है। बाकी दो सेवानिवृत्त आईएफएस अधिकारी पंकज सरन और सेवानिवृत्त आईपीएस अधिकारी दत्तात्रेय पडसलगीकर हैं।